cyanic-selkie/wikianc huggingface dataset:
Polisieklarings
Aansoekers moet vingerafdrukke en sekere persoonlike inligting voorsien ten einde 'n kriminele rekordnavraag te kan doen, en die polisie of ander staatsorgaan kan 'n fooi daarvoor vra.
Doel van die dokument
'n Polisiesertifikaat mag aangevra word indien die aansoeker:
Omvang
Afhangende van die reg van 'n betrokke land, mag aansoekers versoek word om polisiesertifikate te voorsien van lande waar hulle langer gewoon het as wat regtens toegelaat word.
Geldigheidsduur
'n Polisiesertifikaat mag of mag nie 'n tydperk van geldigheid op die sertifikaat aangebring hê nie, en kriteria vir die erkenning van die geldigheid daarvan verskil wyd. In Suid-Afrika byvoorbeeld word daar vir aansoeke om nasionale registrasiesertifikate vir die distribusie van drank vereis dat die sertifikaat nie ouer as drie maande vanaf uitreiking daarvan moet wees nie. Die kriteria wat verskillende lande gebruik ten einde die geldigheid van die sertifikate vas te stel is egter dikwels onafhanklik van enige datums of tydperke van geldigheid wat op die sertifikate self aangebring is.
Australië erken byvoorbeeld die geldigheid van polisiesertifikate vir 'n tydperk van 12 maande vanaf uitreiking daarvan, wat betref beide visum- en burgerskapaansoeke, onafhanklik van enige datum van geldigheid wat op die sertifikate aangebring is. Ecuador, in teenstelling hiermee, erken slegs polisiesertifikate (vanaf 2 Maart 2012) wat uitgereik is in die voorafgaande 3 maande voor die datum wat die sertifikate voortgebring of aangebied word (bv. vir 'n visum aansoek), weereens onafhanklik van enige datums of geldigheidstydperke wat eksplisiet vervat is of aangebring is op die sertifikate.
Soos in baie lande, word die kriteria vir die geldigheids-periodes van polisiesertifikate nie voorgeskryf of vooropgestel in wetgewing nie, soos byvoorbeeld Suid-Afrika. In Australië, byvoorbeeld, is die benadering eenvoudig aangeneem deur Australie se Departement van Immigrasie en Burgerskap ten einde konsekwentheid oor verskeie jurisdiksies te verseker. In Ecuador, in teenstelling, is die benadering aangeneem deur die Departement van Binnelandse Sake.
Sacha Grunpeter
Sacha Grunpeter (1972 – 6 Julie 2005) was 'n Engelse akteur, skrywer, en vervaardiger. Hy was bekend vir sy rolle in die rolprente Beginner's Luck (2001) en Tracing Cowboys (2008), en in die televisiereekse Casualty (1986) en Dream Team (1997).
Helen Holmes
Helen Holmes (19 Junie 1893 – 8 Julie 1950) was 'n Amerikaanse aktrise, skryfster, en regisseuse. Sy was bekend vir haar rolle in die rolprente The Hazards of Helen (1914) en Crossed Signals (1926).
Jennifer Holmes (aktrise)
Jennifer Holmes (gebore 23 Augustus 1955) is 'n Amerikaanse aktrise. Sy is bekend vir haar rolle in die televisiereekse The Fall Guy (1981), Newhart (1982), en Misfits of Science (1985).
Michael Biehn
Michael Biehn (gebore 31 Julie 1956) is 'n Amerikaanse akteur, vervaardiger, en regisseur. Hy is bekend vir sy rolle in die rolprente The Terminator (1984), Aliens (1986), Tombstone (1993), en Planet Terror (2007).
Zhou Guanyu
Zhou Guanyu (Chinees: 周冠宇; pinyin: Zhōu Guànyǔ; gebore 30 Mei 1999) is 'n Chinese beroepsrenjaer wat deel is van die Alfa Romeo-fabriekspan vir die 2022 Formule Een-wêreldkampioenskap. Hy was 'n lid van die Ferrari-bestuurdersakademie van 2014 tot 2018, en was die ontwikkelingsbestuurder vir die Formule E-span DS Techeetah in 2018, en het in 2020 en 2021 vir UNI-Virtuosi Racing aan Formule Twee deelgeneem
Guanyu se loopbaan as beroepsrenjaer het in 2015 begin, toe hy deelgeneem het aan die Italiaanse F4 en die ADAC Formule 4-kampioenskappe onder Prema Racing. In 2016 ry hy onder Motopark in the Europese Formule 3-kampioenskap, en dan weer vir Prema Racing in 2017 en 2018.
Knortjorre
Guanyu het met knortjorre (karting) begin toe hy 8 jaar oud was in China, maar in 2012 verhuis hy na die Verenigde Koninkryk om 'n meer mededingende omgewing te ervaar. In 2013 het hy vir die Sheffield-gebaseerde Strawberry Racing-span gejaag, waar hy in die Super 1 Nasionale Rotax Max Juniorkampioenskap meegeding het en 'n eerste plek behaal het en Rotax Max Euro Challenge waar hy ook 'n eerste plek behaal het. In sy laaste jaar met knortjorre, het Zhou 'n tweede plek in die Rotax Max Senior Euro-uitdaag behaal en in die WSK Kampioenskapsbeker en die KF2 Europese Kampioenskap deelgeneem.
Formule 4
Guanyu het by Prema Theodore Racing aangesluit vir die 2015 Italiaanse F4-kampioenskap, waar hy 'n algehele tweede plek behaal het.
FIA Formule 3 Europese Kampioenskap
Guanyu het by Motopark aangesluit vir die 2016 FIA Formule 3 Europese Kampioenskap waar hy 'n algehele 13de plek behaal het. Hy het in sy tweede Formule 3-seisoen weer by Prema Theodore Racing aangesluit en behaal 'n 8ste plek. Hy bly vir 'n derde seisoen in Formule 3 en ry steeds vir Prema, waar hy weer 'n 8ste plek behaal.
Formule 1
In 2014 sluit Guanyu by die Ferrari-bestuurdersakademie aan terwyl hy ook besig bly met knortjorre. Hy was 'n lid van die Akademie tot die einde van 2018. In 2019, sluit hy by die Renault Sportakademie aan en tree op as 'n ontwikkelingsbestuurder vir die Renault Formule Een-span. In 2020 word Zhou bevorder na toetsbestuurder vir die Renault Formule Een-span.
Alfa Romeo (2022–)
Op 16 November 2021 is Guanyu gekontrakteer om by Alfa Romeo aan te sluit vir die 2022 Formule Een-seisoen, waar hy saam met Valtteri Bottas as spanmaat deelneem. Hy is China se eerste Formule Eenbestuurder, in 'n persverklaring sê Guanyu dat hy "goed voorbereid is vir die enorme uidaging van Formule Een" en dat sy toetrede tot Formule Een 'n "deurbraak vir Chinese motorsportgeskiedenis" is.
Formule Een-uitslae
* Seisoen nog aan die gang.
Mikropadda
Die mikropadda (Microbatrachella capensis) is 'n kritiesbedreigde padda wat net 18 mm groot word en endemies is aan die Wes-Kaap. Dit kom naby die kus voor vanaf die Kaapse Vlakte tot by die Agulhasstreek. In Engels staan dit bekend as die Micro frog.
Widdringtonia
Widdringtonia is 'n genus van bome wat hoort tot die familie Cupressaceae. Die genus is na Edward Widdrington, Britse Vlootkaptein en plantkundige, vernoem.
Spesies
Daar is slegs vier spesies wat tot die genus hoort:
Thembalethu
Thembalethu is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Florian David Fitz
Florian David Fitz (gebore 20 November 1974) is 'n Duitse akteur, skrywer, en regisseur. Hy is bekend vir sy rolle in die rolprente Vincent Wants to Sea (2010), Jesus Loves Me (2012), Welcome to Germany (2016), en Der geilste Tag (2016).
Penares obtusus
Penares obtusus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Penares en tot die familie Ancorinidae. Die wetenskaplike naam van die spesie is die eerste keer geldig gepubliseer in 1907 deur Lendenfeld.
Tshaneni
Tshaneni is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Stephen Bienskie
Stephen Bienskie is 'n Amerikaanse akteur. Hy is bekend vir sy rolle in die rolprente Dress Rehearsal (2006) en We Pedal Uphill (2008), en in die televisiereekse Law & Order: Special Victims Unit (1999) en Submissions Only (2010).
Matjiesrivier (Olifantsrivier)
''Hierdie artikel handel oor die Matjiesrivier, 'n sytak van die Olifantsrivier. Vir ander riviere met dieselfde naam, sien Matjiesrivier (dubbelsinnig)''
Die Matjiesrivier is 'n rivier wat in die Wes-Kaap in Suid-Afrika vloei. Dit is in die opvanggebied van die Olifantsrivier.
Klas 23-stoomlokomotief
Die Klas 23 is 'n tipe stoomlokomotief wat deur die Suid-Afrikaanse Spoorweë gebruik is vir algemene werk op 80-pond spore. Hierdie klas het geen subklasse nie. Hulle was aanvanklik ontwerp met dryfwiele van 5-voet 6-duim in deursnee maar was uiteindelik gebou met dryfwiele met 'n 5-voet 3-duim deursnee. Dit was gedoen om te verseker dat die lokomotief draaie met 'n 300-voet radius kan hanteer. Hierdie klas was toegerus met Walschaerts-klepratwerk. Die 12-wiel kolewa kon 9500 gelling water stoor sodat hulle in die Karoo kon diens doen waar watervoorsiening nie altyd verseker was nie.
Daar was 136 van die lokomotiewe in diens gestel waarvan 98 deur Henschel en 38 deur Berliner Maschinenbau verskaf is. As gevolg van die verslegtende politieke situasie in Europa is die hele bestelling geplaas teen Augustus 1939, minder as 'n maand voor die uitbreek van die Tweede Wêreldoorlog. Die lokomotiewe het aanvanklik op die Touwsrivier - Beaufort-Wes en die De Aar - Klerksdorphooflyne diens gedoen maar nadat die Klas 25 en Klas-25NC in diens gestel was is hulle oorgeplaas na Bloemfontein. Hiervandaan het hulle Kimberley en Kroonstad bedien.
Steve Halliwell
Steve Halliwell (gebore 21 Maart 1946) is 'n Engelse akteur. Hy is bekend vir sy rolle in die televisiereekse Coronation Street (1960), Emmerdale (1972), en All Creatures Great and Small (1978).
Katalin Novák
Katalin Éva Novák (gebore 6 September 1977) is 'n Hongaarse politikus wat dien as die huidige president van Hongarye nadat sy in die 2022 presidensiële verkiesing verkies is. Novák is die eerste vrou wat die presidentskap beklee, sowel as die jongste president in die geskiedenis van Hongarye, verkies op die ouderdom van 44. 'n Lid van Fidesz, Novák het ook gedien as lid van die Nasionale Vergadering van 2018 tot 2022, en as Minister vir Familiesake in die vierde Orbán-regering van 2020 tot 2021.
Gereformeerde kerk Potgietersrus-Wes
duimnael|links|300px|Die vyftigjarige bestaansviering van die Gereformeerde Kerk Potgietersrus, 1978. Van links: Mev. R. Venter, ds. P.J. Venter, mev. Van Ryssen, ds. [[Johan van Ryssen|J.W.J. van Ryssen, mev. (ds.) G.B.S Pasch, mev. De Vos, ds. W. de Vos, mev. De Beer en ds. D.L. de Beer.]]
Die Gereformeerde kerk Potgietersrus-Wes was die tweede gemeente van die GKSA op die dorp Mokopane in die provinsie Limpopo. Einde 2015 het die gemeente 146 belydende en 27 dooplidmate gehad, vergeleke met die moedergemeente se 268 en 64.
Potgietersrus-Suid het in Mei 1974 van die Gereformeerde kerk Potgietersrus afgestig. Dié twee gemeentes deel sedertdien die moedergemeente se siersteenkerk, ontwerp deur Hendrik Vermooten en ingewy op 8 November 1952.
Ontbinding
Op die kerkraadsvergadering van 25 Mei 2022 is besluit dat die gemeente as gevolg van verskeie redes nie meer kon voortbestaan nie. Die Klassis Contracta (bestaande uit GK Potgietersrus-Wes, Pietersburg, Laeveld en Pietersburg-Noord) het op 16 Augustus 2022 vergader en ná ’n deeglike ondersoek na alle relevante sake, aanbeveel dat daar voortgegaan kan word met ontbinding. Op 28 Augustus 2022 het die konsulent, ds. Sarel Venter, met advies van die Klassis Contracta, die ontbinding gefasiliteer deur die laaste Nagmaal te bedien, ontslag aan die kerkraadslede toe te staan en al die attestate asook opsê van lidmaatskap te lees.
Matjiesrivier, Noord-Kaap, (lat -28,76, long 17,79)
''Hierdie artikel handel oor die Matjiesrivier in die Noord-Kaap. Vir ander riviere met dieselfde naam, sien Matjiesrivier (dubbelsinnig)''
Die Matjiesrivier is 'n rivier wat in die verre Noord-Kaap in Suid-Afrika vloei. Dit is 'n sytak van die Oranjerivier op die grens met Namibië.
Craig Bierko
Craig Bierko (gebore 18 Augustus 1964) is 'n Amerikaanse akteur en skrywer. Hy is bekend vir sy rolle in die rolprente The Long Kiss Goodnight (1996), The Thirteenth Floor (1999), Cinderella Man (2005), en Scary Movie 4 (2006).
Susan
Susan is'n vroulike gegewe naam, van persiese Lelie blom, van die Ou franse Susanne, uit latyns Susanna, uit die griekse Sousanna, uit hebreeus Shoshanna, gelykstaande aan die naam Rose. Dit is'n verbinding van Shos betekenis "lily" en Hannah, wat beteken "genadig" - dus, letterlik die "genadige lelie," wat is die blom andersins bekend as die roos.
Penares ochracea
Penares ochracea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Penares en tot die familie Ancorinidae. Die wetenskaplike naam van die spesie is die eerste keer geldig gepubliseer in 1886 deur Carter.
Andy Biersack
Andy Biersack (gebore 26 Desember 1990) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Legion of the Black (2012) en American Satan (2017), en in die televisiereeks Average Joe (2012).
Wu Shuang Pu
Wu Shuang Pu (Mandaryn-Chinees: 無雙譜; Afrikaans: Boek van ongeëwenaarde helde) is 'n houtsneeboek, uit die 33ste jaar van keiser Kangxi (1694).
Die boek bevat die biografieë en fiktiewe portrette van 40 merkwaardige Chinese van die Han-dinastie tot die Song-dinastie, met 'n inleiding en 'n verwante gedig in yuefu-styl. Die skilderye vir die boek het wyd versprei en hergebruik geraak en is veral op Chinese porselein aangewend, hierdie Chinese porselein word WuShuangPu-porselein genoem en is baie gewild onder versamelaars.
Die oorspronklike boek het 'n seël van Nanling, daarom word die boek ook Nanling Wu Shuang Pu genoem. 'n herdruk van hierdie boek uit 1699 word bewaar in die Nasionale Museum van Volksrepubliek van China. Op 5 Januarie 2006 is 'n oorspronklike handgeverfde boek vir 2,86 miljoen CNY verkoop, oor 6,5 miljoen  ZAR.
Die skilder van Wu Shuang Pu is Jin Shi (金 史, omstreeks 1625–1695), beter bekend as Jin Guliang (金 古 良); pinyin: Jīn Gǔ Liáng. Hy is gebore tydens die bewind van keiser Tianqi in Shaoxing, in die Zhejiang provinsie, en het gesterf in die Kangxi tydperk op ongeveer 70 jaar oud. Jin ontwikkel die boek saam met die Zhu Gui (朱 圭). Jin Guliang het in sy boek geskryf dat die helde in die boek geen parallel het nie, Wu (geen) Shuang (parallel) Pu (boek), daardie helde is ongeëwenaard.
Skakels na sommige bios
Sima Qian, Zhang Qian, Li Bai
Dialium holtzii
Dialium holtzii is 'n boom wat deel is van die Fabaceae familie. Die spesie is inheems aan Kenia, Mosambiek en Tanzanië.
Mooirivier (Tsitsa)
''Hierdie artikel handel oor die sytak van die Tsitsarivier. Vir ander riviere met dieselfde naam, sien Mooirivier (dubbelsinnig)''
Walter Franck
Walter Franck (16 April 1896 – 10 Augustus 1961) was 'n Duitse akteur. Hy was bekend vir sy rolle in die rolprente Der Herr der Welt (1934), Der Kaiser von Kalifornien (1936), 0 Uhr 15, Zimmer 9 (1950), en Die tödlichen Träume (1951).
Mooirivier (Tsitsa)
Die Mooirivier is 'n rivier wat deur die dorp Maclear in die Oos-Kaap van Suid-Afrika vloei. Dit is 'n sytak van die Tsitsarivier.
Sarasene
240px|thumb|’n Duitse houtsnee uit die laat 15de eeu wat Sarasene uitbeeld.
Sarasene is ’n naam wat Christelike skrywers in die Middeleeue gebruik het vir hoofsaaklik Arabiese Moslems, maar ook Turke of ander Moslems.
Die betekenis van die term het deur die geskiedenis verander. In die vroeë eeue van die Christelike tydperk het Griekse en Latynse skrywers die term gebruik om te verwys na die mense wat in die woestyngebiede in en naby die Romeinse provinsie Arabia Petraea gewoon het, asook in die woestyngebied van die Arabiese Skiereiland. In die Middeleeue is die term in Europa vereenselwig met die stamme van Arabië. Die oudste bekende bron wat "Sarasene" noem in verband met Islam dateer van die 7de eeu. Dit is gevind in Doctrina Jacobi, ’n kommentaarstuk oor verowerings deur Moslems in die Levant.
Teen die 12de eeu het die term in Latynse geskrifte sinoniem met "Moslem" geword. So ’n uitbreiding van die betekenis van die term het eeue vroeër reeds begin onder die Bisantynse Grieke, soos gesien kan word in dokumente van die 8ste eeu. Tot met die 16de eeu is "Sarasene" in Westerse tale algemeen gebruik om na Moslemse Arabiere te verwys; die terme "Moslem" en "Islam" is nie eintlik gebruik nie, met enkele uitsonderings na. Die term het geleidelik in onbruik verval ná die ontdekkingseeu.
Vroeë gebruik
Die Latynse term Saraceni is van onbekende oorsprong. In Ptolemaeus se 2de-eeuse werk Geografie beskryf hy Sarakēnḗ (Grieks: Σαρακηνή) as ’n streek op die noordelike Sinaiskiereiland. Hy maak ook melding van mense wat hy die Sarakēnoí (Grieks: οἱ Σαρακηνοί) noem wat op die noordwestelike Arabiese Skiereiland (naby Sinai) gewoon het. Eusebius vertel in sy Kerkgeskiedenis dat pous Dionisius van Alexandrië Sarasene in ’n brief noem terwyl hy die vervolging van Christene deur die Romeinse keiser Decius beskryf: "Baie is in die Arabiese berg deur die barbaarse 'sarkenoi' as slawe geneem."
Teenpous Hippolitus noem drie verskillende volke in Arabië in die eerste helfte van die 3de eeu: die Taeni, Saraceni en Arabes. Dié Sarasene, wat in Noord-Hejaz gewoon het, is beskryf as mense met ’n sekere militêre vermoë wat teenstanders van die Romeinse Ryk was en wat die Romeine as "barbare" geklassifiseer het.
Middeleeuse gebruik
240px|thumb|Sarasene wat aan ’n kus land, 915. Teen die vroeë 5de eeu het Christelike skrywers die Sarasene met Arabiere begin vereenselwig. Hulle is in sommige Joodse, Christelike en Islamitiese denkrigtings verbind met afstammelinge van Abraham se oudste seun, Ismael. Die geskrifte van Hieronimus van Stridon (oorl. 420) is die vroegste bekende weergawe van die bewering dat die Ismaeliete verkies het om Sarasene genoem te word om te kan identifiseer met Abraham se "vrygebore" vrou, Sarah, in plaas van as Hagarene, wat klem sou gelê het op hulle verwantskap aan Abraham se slavin Hagar. Dié bewering was gewild in die Middeleeue, maar verwys waarskynlik eerder na wat Paulus in die Nuwe Testamentiese brief aan die Galasiërs sê as na historiese data. Die naam Sarasene is nie deur die mense gebruik na wie dit verwys het nie, maar is deur Grieks-Romeinse skrywers vir hulle gebruik gebaseer op Griekse plekname.
Namate die Middeleeue gevorder het, het die betekenis van die term in die Latynse Weste verander, maar die konnotasie was steeds negatief – dit is verbind met teenstanders van die Christendom, en die presiese definisie daarvan was onduidelik. In ’n 8ste-eeuse twisgeskrif kritiseer Johannes van Damaskus die Sarasene as die volgelinge van ’n vals profeet en "voorlopers van die antichris".
Teen die 12de eeu het Middeleeuse Europeërs die term "Sarasene" as beide ’n etniese en godsdienstige aanduider gebruik. In sommige Middeleeuse geskrifte is Sarasene verbind met Moslems in die algemeen en beskryf as donkervellig, terwyl Christene ligter velle gehad het. ’n Voorbeeld is in The king of Tars, ’n Middeleeuse romanse. In Die lied van Roland, ’n Oudfranse 11de-eeuse heldedig, word na die swart velle van die Sarasene verwys as hulle enigste eksotiese eienskap.
Die term is tot in die 18de eeu algemeen in die Weste gebruik vir Moslems. Die ontdekkingseeu het daartoe gelei dat dit in onbruik verval het en daar is toe na Moslems as "Mohammedane" verwys.
In die Wiltshiredialek van Engels is die term eindelik uitgebrei om na enigiets of enigiemand nie-Christelik te verwys. Daarvan is die term "saraseenklip" afgelei wat verwys na die soort klip wat die bouers van Stonehenge gebruik het – lank voor Islam.
Berzelia ecklonii
Berzelia ecklonii is 'n struik wat tot die Asteraceae familie hoort. Die spesie is endemies in die Wes-Kaap en is deel van die fynbos. Die plant kom in die berge tussen Grabouw en Pringlebaai voor. Dit het 'n voorkomsgebied van 272 km² en die plant word as seldsaam beskou.
Roger Hammond (akteur)
Roger Hammond (21 Maart 1936 – 8 November 2012) was 'n Engelse akteur. Hy was bekend vir sy rolle in die rolprente The Madness of King George (1994), Around the World in 80 Days (2004), A Good Woman (2004), en The King's Speech (2010).
Ash-Shura
Ash-Shura (Arabies: الشورى, "Beraadslaging") is die 42ste soera, of hoofstuk, van die Koran. Dit bevat 53 ajat, of verse, en is vermoedelik in Mekka aan Mohammed geopenbaar. Dit begin met die allegoriese letters (muqatta'at) Gaa-Miem; Ein-Sien-Kôf.
Die naam kom uit vers 38. Dit is die enigste keer dat die term shura in die Koran voorkom, en dit is voorheen nêrens gebruik nie.
Openbaring (soera 42:51)
In die Islamitiese tradisie dien soera 42:51 as die basis waarvolgens openbaring (wahi) verstaan moet word.
Volgens geleerdes dui die vers daarop dat daar drie maniere is waarop God se openbaringe sy gekose individue, veral profete, kan bereik.
Penares orthotriaena
Penares orthotriaena is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Penares en tot die familie Ancorinidae. Die wetenskaplike naam van die spesie is die eerste keer geldig gepubliseer in 1931 deur Burton.
Dialium bipindense
Dialium bipindense is 'n boom wat deel is van die Fabaceae familie. Die spesie is inheems aan Ekwatoriaal-Guinee, Gaboen, Nigerië, Kameroen, Republiek die Kongo en die Sentraal-Afrikaanse Republiek.
Parters
Die Parters was 'n volk in die oudheid wat van 235 v.C. - 224 n.C. oor Persië geheers het.
In 245 v.C. rebelleer Andragoras, 'n satraap van die jong Seleukidiese koning Seleukos II teen hom en 'n nomadiese volk uit Sentraal-Asië, die Parni, val die provinsie Partië binne. In 238 v.C. beset hulle die Astavene-distrik en drie jaar later vat hulle leier, Tiridates (Trdat), die hele Partië. 'n Teenaanval van Seleukos misluk en hy verloor ook Hirkanië. Die Seleukiede word na Sirië teruggedryf en Tiridates se broer Arsakes I word die eerste koning van die Partiese Ryk.
USS George Washington (SSBN-598)
Die USS George Washington was 'n kernaangedrewe duikboot van die Amerikaanse Vloot en die eerste duikboot ooit wat ballistiese missiele gedra het. Die George Washington was nie 'n doelgerigte ontwerp nie, maar was omgebou vanaf die eerste USS Scorpion en later as die George Washington hernoem; die klas is ook na die duikboot vernoem. Die Scorpion is in twee gesny en verleng met 39,6 m om sestien missiele te kan dra.
Die duikboot is in Junie 1960 deur Electric Boat Company voltooi en op 20 Julie 1960 is die eerste ballistiese missiel suksesvol vanuit die water afgevuur. 'n Tweede missiel is 'n uur later afgevuur. Die missiel tref sy teiken suksesvol na 'n tog van 1 770 km. Twee weke later is alle toetse voltooi en die duikboot vertrek na Charleston waar 'n vol vrag van 16 missiele aan boord geneem word. Die 16 missiele het meer slaankrag gehad as die totale bomme wat gedurende die Tweede Wêreldoorlog ontplof het.
Op 21 Januarie 1961 voltooi die duikboot sy eerste patrollie van 66 dae onderwater, en daarmee begin die George Washington sy lewensloop van patrollies. Dit lê 160 934 km af oor vier jaar voordat die kernbrandstof aan boord vervang moes word.
Fussilat
Fussilat (Arabies: فصلت, "in detail verduidelik") is die 41ste soera, of hoofstuk, van die Koran. Dit bevat 54 ajat, of verse, en is vermoedelik in Mekka aan Mohammed geopenbaar. Die naam in die Afrikaanse Koran is "Gaa-Miem", die allegoriese letters (muqatta'at) waarmee dit begin.
Openbaring (soera 41:12)
Die woord wahi of awha kom in 'n verskeidenheid skakerings van betekenisse in die Koran voor, terwyl elkeen dui op die idee van opdrag of leiding gee aan iemand of iets, byvoorbeeld in vers 12: "en vir elke hemel sy taak aangewys". Die vertaler Sam Gerrans sê die gebruik van wahi of awha deur die hele Koran bevat 'n element van die imperatief (bevelsvorm). Die vers kan dus gelees word as: "en elke hemel onderrig in sy taak".
Darla Hood
Darla Hood (8 November 1931 – 13 Junie 1979) was 'n Amerikaanse aktrise. Sy was bekend vir haar rolle in die rolprente The Bohemian Girl (1936) en The Bat (1959).
Francistown-lughawe
Phillip Gaonwe Matante Internasionale Lughawe, ook bekend as Francistown Internasionale Lughawe, bedien Francistown, Botswana. Die lughawe is aan die westelike rand van die stad geleë. Die lughawe is genoem na Philip Matante.
Fasiliteite
Die nuwe terminaalgebou is in 2011 geopen en die ou terminaal aan die oostelike punt van die lughawe is na die Botswana Weermag oorgeplaas. Daar is geen lugbrûe nie, dus moet passasiers vanaf die terminaal na aangewese parkeerareas op die teerblad voor die terminaal stap. ’n Nuwe beheertoring is langs die nuwe terminaal gebou.
Passasiers benut 'n aankoms- en vertreksaal. 'n Klein kleinhandelarea huisves motorhuurmaatskappye, 'n OTM en 'n poskantoor.
Ander huurders sluit in Doeane en Aksyns, Immigrasie, Meteorologiese Dienskantoor, Air BP Fuels en Air Botswana-kantore.
Botswana Lugmagbasis
Francistown is die tuiste van een van drie van Botswana se lugmagbasisse en die tuiste van die Z3 Transport-eskader en die Z12 Transport-eskader.
Die lugmagbasis is geleë in die ou terminaalgebou aan die oostekant van die lughawe met die groot staalloods.
Harry Frank
Harry Frank (15 Oktober 1896 – 12 Desember 1947) was 'n Duitse akteur. Hy was bekend vir sy rolle in die rolprente Lumpenball (1930), Das Rheinlandmädel (1930), The Tiger of Eschnapur (1938), en Le tigre du Bengale (1938).
Berzelia galpinii
Berzelia galpinii is 'n struik wat tot die Asteraceae familie hoort. Die spesie is endemies in die Wes-Kaap en is deel van die fynbos. Die plant kom in die Langeberg, tussen Suurbraakberg en Garciapas, voor. Dit het 'n voorkomsgebied van 300 km² en die plant word as seldsaam beskou. Daar is minder as tien subpopulasies.
Carl Harbord
Carl Harbord (26 Januarie 1908 – 18 Oktober 1958) was 'n Engelse akteur. Hy was bekend vir sy rolle in die rolprente Sahara (1943), Dressed to Kill (1946), en Bulldog Drummond Strikes Back (1947).
Edna Wallace Hopper
Edna Wallace Hopper (17 Januarie 1872 – 14 Desember 1959) was 'n Amerikaanse aktrise. Sy was bekend vir haar rolle in die rolprente Who Killed Simon Baird? (1916) en The Perils of Divorce (1916).
Lalela Mswane
Lalela Mswane (gebore 27 Maart 1997 ) is 'n Suid-Afrikaanse model en skoonheidskoningin wat as Mej Suid-Afrika 2021 gekroon is. As Mej Suid-Afrika het sy Suid-Afrika by Mej Heelal 2021 verteenwoordig. Op 13 Desember 2021 het Mswane aan Mej Heelal 2021 deelgeneem en as die tweede naaswenner geplaas.
Mswane is in 1997 in Richardsbaai in die KwaZulu-Natal provinsie van Suid-Afrika gebore. Haar pa, Muntu Mswane, was 'n Eswatini-gebore voormalige diplomaat en minister wat in 2010 oorlede is, terwyl haar ma Hleliselwe 'n rekeningkundige en tuisteskepper is. Sy is die jongste van drie kinders, met 'n ouer broer en suster. Nadat sy haar skoolopleiding in Pretoria by Pro Arte Alphen Park in 2015 voltooi het, het Mswane by die Universiteit van Pretoria ingeskryf en met 'n Baccalaureusgraad die in Regte gegradueer.
Voordat sy Mej Suid-Afrika geword het, het Mswane as 'n professionele model vir die Suid-Afrikaanse modelagentskap Alushi Models gewerk.
Mej Suid-Afrika 2021
Op 6 Julie 2021 is aangekondig dat Mswane een van die 30 dames op die kortlys vir die Mej Suid-Afrika 2021-kompetisie is. Ná ’n verdere reeks onderhoude en openbare stemming het sy op 3 Augustus as een van die tien semifinaliste deurgedring na die televisie-eindstryd.
Die eindronde van Mej Suid-Afrika 2021 is op 16 Oktober by Grand West Arena in Kaapstad gehou. Nadat hy aan die swemkostuum- en aandrok-gedeeltes van die kompetisie deelgeneem het, het Mswane as lid van die topvyf deurgedring. Sy het later aan die vraag-en-antwoord-rondte deelgeneem, en is as een van die drie finaliste gekies, voordat sy as Mej Suid-Afrika 2021 gekroon is. As Mej Suid-Afrika het Mswane 'n verskeidenheid pryse en belonings ontvang, insluitend R1 miljoen, 'n eenjaar verblyf in 'n volledig gemeubileerde woonstel in Sandton, 'n eenjaar huurkontrak vir 'n Mercedes-Benz C-klas, en die geleentheid om Suid-Afrika by Mej Heelal 2021 verteenwoordig.
Op 14 November 2021 het die regering van Suid-Afrika sy steun aan Mej Suid-Afrika 2021 vir die Mej Heelal 2021 skoonheidskompetisie onttrek, omdat die geleentheid in Israel gereël word.
Delfstowwe
In feitlik alle groepe gesteentes kom daar nuttige materiale voor wat ekonomies ontgin kan word. In sommige gevalle is daar selfs byna geen bewerking nodig nie, soos in die geval van bouklip, waar blokke uit graniet of basalt (stollingsgesteentes), sand- of kalkklip (afsettingsgesteentes) of marmer (metamorfiese gesteentes) gekap word en direk gebruik kan word. In die meeste gevalle moet die gesteentes egter wel die een of ander vorm van bewerking ondergaan. Dit geld vir feitlik alle belangrike groepe delfstowwe; soos ertse, brandstowwe, soute en water.
Ertse
Gesteentes en minerale waaruit nuttige stowwe in gunstige omstandighede en op 'n ekonomies verantwoordbare manier gehaal kan word, word ertse genoem. Dit geld veral vir metale, maar oor vir metallode (halfmetale). Erts kan op wyd uiteenlopende maniere ontstaan, maar is eers werklik bruikbaar as dit in groot konsentrasies, die sogenaamde ertsafsettings, voorkom. Die meeste soorte erts het gevorm tydens die stolling van magma (vloeibare vulkaangesteente uit die binneste van die aarde) uit die magmatiese vloeistowwe of gasse.
Aangesien magma op verskillende maniere die boonste gesteentes kan binne dring en dan op wyd uiteenlopende plekke kan stol, word daar in hierdie proses verskillende soorte erts gevorm: magmatiese ertse, ertse uit pegmatiete, hidrotermale ertse (wat in drie groepe onderverdeel kan word), teletermale en xenotermale ertse. As gevolg van die hitte van die binnedringende magma kan die omringende gesteente in so 'n mate verander dat die sogenaamde kontakmetamorfiese ertse ontstaan. Sommige stowwe kan ook op bepaalde plekke gekonsentreer word as gevolg van sedimentasie, terwyl bestaande afsettings deur verwering of diagenese (die verandering van ŉ sediment nadat dit reeds gevorm is) verryk of aangevul kan word.
Ertse uit pegmatiete
Met pegmatiete word bedoel 'n uiters growwe kristalgesteente, wat gestol het uit die laaste (relatief vlugtige) oorblyfsels van die magma. Hierdie pegmatitiese ertse is as't ware in die omringende gesteentes ingespuit en ingepers om gange of lense te vorm. Hierdie ertsgange bevat dikwels seldsame minerale met onder andere die elemente niobium, berillium, hafnium, tantaal, titaan, sirkonium, bismut, uraan, torium, litium, borium, wolfram, molibdeenen koper en seldsame aardmetale soos serium, samarium, gadolinium, terbium, erbium en ytterbium. Hierdie elemente word onder andere ontgin in Ytterby (Midde-Swede) en Petaca (Nieu-Mexiko, VSA). Mika word ook uit pegmatiete verkry en die ontginningsgebiede lê in die Pre-Kambriese skilde van Indië, Kanada en Namibië.
Hipotermale ertse
Hipotermale ertse is op die grootste dieptes en by die hoogste temperatuur (300-500°C) gevorm. Daar word aanvaar dat daar by die ontstaan van hierdie ertse geen verbinding bestaan het met die oppervlakte en dat ander sirkulerende waterstrome nie 'n belangrike rol gespeel het nie. Die goudneerslae by Morro Velho (Brasilië). die lood-, sink- en silwerertse van Broken Hili (Nieu-SuidWallis, Australië) en die nikkelerts van Sudbury (Ontario, Kanada) is vorme van dié soort ertse.
Mesotermale ertsafsettings
Die mesotermale ertse is by 'n effens laer temperatuur (200-300 °C) en op 'n kleiner diepte gevorm. Die minerale wat hierin voorkom, word ook in die hipo- en epitermale afsettings aangetref en is dus nie kenmerkend vir dié soort ertsafsetting nie. Dit is 'n gevolg van die arbitrêre of nie te duidelike grense tussen hierdie ertse vanweë die geleidelike afname van druk (diepte) en temperatuur. Koper, lood, sink, silwer en goud word uit die mesotermale afsettings ontgin. Die belangrikste koperreserwe ter wêreld, dié in die omgewing van Chuquicamata in Chili, is gevorm deur mesotermale koperertse.
Epitermale ertsafsettings
Epitermale ertse is relatief vlak en by ŉ nog laer temperatuur (100-200 °C) gevorm. Dit bevat onder meer baie gesogte "bonanza"-silwer en -goud. Bekende bonanza-ertse is die goudare van die Nevada-goudvelde in die VSA en Hauraki in Nieu Seeland. Die Mexikaanse silwerertse, die kwikertse by Almadén (Spanje) en die Chinese antimoonertse behoort tot dié groep.
Teletermale afsettings
Weens die groot afstand (tele- beteken "ver") van die oorspronklike magmatiese bron af, het die res van die vloeistowwe hulle hitte en feitlik alle reaksievermoë met die omringende gesteentes verloor. Hierdie laaste oorblyfsels van die magma het volledig vermeng met ander vloeistowwe wat in die gesteentes sirkuleer, soos konnaatwater, wat in die porieë tussen die korrels voorkom. Deur teletermale afsettings kan sink- en loodsulfiede, koper- en ystersulfiede, suiwer koperen die oksiede van uraan, vanadium (Colorado-plato, VSA) en koper voorkom.
Xenotermale ertsafsettings
Die xenotermale ertse word gekenmerk deur die gesamentlike voorkoms van minerale wat eintlik kenmerkend is vir hoë en vir lae temperature. Daar word aangeneem dat hierdie ertse gevorm is tydens die vlak intrusies van stollingsgesteentes, waarna dit abnormaal gou afgekoel het. Hierdie ertse word in die Ikumo-Akenobedistrik in Japan gevind, waar goud, silwer, lood, sink, koper, tin, wolfram, bismut en arseen ontgin word. Ander neerslae (veral tin) word in Bolivia en Tasmanië aangetref.
Kontakmetamorfiese ertsafseftings
As gevolg van die intrusie van warm magma het daar in die omringende gesteentes veranderinge ontstaan, waardeur konsentrasies van sekere kontakmetamorfiese ertsminerale gevorm is. Die rykste neerslae is dié wat in kalkklip en skalie voorkom. Goeie voorbeelde van hierdie soort ertsafsettings is die sink-, lood-, koper-en ystererts wat in Utah en Nieu-Mexiko, en in die omgewing van Oslo voorkom. Wolfram en scheeliet (CaW04 ) kom in China en in die westelike dele van die VSA voor.
Sedimentêre ertsafsettings
Op die manier ontstaan die sogenaamde spoelertsafsettings van suiwer metale soos goud en platinum. Konsentrasies van swaar metale soos sirkoon (ZrSi04), kassiteriet (Sn02), chromiet (FeCr204)' wolframiet ((FeMn)W04), rutiel (Ti02) en magnetiet (Fea04)kom op die manier ook in ekonomies ontginbare hoeveelhede voor. Edelgesteentes kan ook dikwels in hierdie soort neerslae gevind word. Bekende spoelertsafsettings is die gouderts van die Witwatersrand in Suid-Afrika en die tinerts op die eiland Billiton in Indonesië en in Maleisië.
Veral yster, mangaan, koper, sink, lood, uraan en vanadium, en die seldsame aardmetale wat veral geassosieer word met die swart skalies en fosforiet, ontstaan as chemiese neerslag. Voorbeelde van chemiese ertsafsettings is die Duitse "Kupferschiefer" met koper-, sinken loodsulfiede, die ysterformasies van Lake Superior in die VSA, die itabiriet (hematiethoudende ystererts) by Minas Gerais in Brasilië en die mangaanryke sedimente van die Oeral.
Ertse deur verwering gevorm
Na langdurige verwering kan bodems van aansienlike dikte ontstaan. Afhangende van die aard van die gesteentes en die klimaat kan daar veranderinge plaasvind wat konsentrasies van bepaalde elemente soos aluminium, yster, mangaan en nikkel veroorsaak.
Deur latere verryking kan platinum en osmium ekonomies ontginbare delfstowwe word. Van hierdie sogenaamde "fossiele" bodems is die bauxiethoudende bodems ekonomies die aantreklikste. Bauxiet is omtrent die enigste grondstof waaruit aluminium vervaardig kan word. Die gesteente bestaan feitlik uitsluitlik uit aluminiumhidroksiede en -oksiede. Verder bevat dit ook nog kwarts. ysteroksiede en kaoliniet. Kaoliniet kan, mits dit in 'n suiwer vorm aangetref word, as grondstof dien vir die keramiekbedryf. Bauxiet word op groot skaal in onder andere Suriname en Jamaika ontgin.
Ertse tydens diagenese gevorm
Mangaanknolle, wat groot dele van die seebodem bedek, is nog nie ekonomies ontginbaar nie, maar kom in geweldige groot hoeveelhede voor en het ekonomies tog groot potensiaal. Tans is die belangrikste diagnetiese ertse koper-, lood-, sink- en silwersulfiede wat onder suurstoflose omstandighede gevorm is. In Chili (Chanarcilio) word sulke silwerafsettings aangetref en in Arizona soortgelyke koperafsettings. Ook die bekende pirietiese erts (ystersulfiede) van die Rio Tinto-myne in Spanje is op die manier gevorm.
Brandstowwe
In die loop van die geologiese geskiedenis het enorme getalle plante en diere geleef waarvan die organiese materiaal in enkele uitsonderlike gevalle nie verrot het nie maar wel behoue gebly het (al het dit dikwels groot veranderinge ondergaan). Opeen hopings en konsentrasies van hierdie materiaal vorm die organiese afsettingsgesteentes wat die "fossielbrandstof" vorm waarop feitlik die hele wêreld vir sy energiebehoeftes aangewese is.
Die belangrikheid van hierdie delfstowwe kan nouliks onderskat word deels as gevolg van die politieke implikasies van die besit van sulke delfstowwe en deels as gevolg van die ekonomiese implikasies van 'n gebrek aan sulke delfstowwe. In ŉ energiehonger wêreld word die delfstowwe al hoe belangriker. Twee groot groepe kan onderskei word, naamlik dié wat hoofsaaklik uit dier-oorblyfsels bestaan en dié wat hoofsaaklik uit plant-oorblyfsels bestaan. Aardolie behoort tot die eerste groep, en bruinkool, steenkool en antrasiet tot die tweede groep. Aardgas kan uit sowel aardolie as steenkool ontstaan.
Ander delfstowwe
Aangesien byna alle materiaal op aarde wel vir die een of ander doel gebruik kan word, is die aantal delfstowwe besonder groot. Daar moet dus hier volstaan word met die noem van net dié delfstowwe wat van werklike ekonomiese belang is. Verskillende soorte edelstene word ontgin weens hul skoonheid en, vir nywerheidsdoeleindes, omdat hulle so hard is. Sout, wat ontstaan het deur die verdamping van die vroeëre vlak oseane in die droë, warm, klimate, word gedelf vir direkte verbruik en as grondstof vir die chemiese nywerheid.
Nog 'n "delfstof" wat al hoe belangriker word, is water. Daar bestaan geweldige groot gebiede op aarde waar 'n gebrek aan water die dringendste lewensprobleem is. Tekorte aan water kan veroorsaak word deur droogte, versouting of die besoedeling van bestaande water. Selfs in waterryke gebiede kan besoedeling drinkwaterprobleme veroorsaak. Oral, maar veral in die subtropiese droë gebiede, word daar probeer om die watertekort aan te vul deur steeds meer intensief na ondergrondse waterare wat "ontgin" kan word, te soek.
Suidwes-Afrika-veldtog
Ná kort grensskermutselinge en die besetting van kusplekke is die Duitse kolonie vanuit die suide tot die noorde deur die Unie-Verdedigingsmag verower. Mid-1915 het die Duitse koloniale weermag oorgegee. Met die einde van die oorlog in Europa het die Duitse kolonie 'n Volkebondmandaat onder Suid-Afrikaanse bestuur geword (Suidwes-Afrika). Dit het in 1990 as Namibië onafhanklik geword.
Berzelia intermedia
Berzelia intermedia is 'n struik wat tot die Asteraceae familie hoort. Die spesie is endemies in die Wes-Kaap en is deel van die fynbos. Die plant staan ook as knopbos, knoppiesbos en kolkolbos bekend.
Muridae
Verspreiding en habitat
Murids word byna oral in die wêreld aangetref, hoewel baie subfamilies nouer reekse het. Murids word nie in Antarktika of baie oseaniese eilande gevind nie. Alhoewel nie een van hulle inheems aan die Amerikas is nie, is 'n paar spesies, veral die huismuis en swartrot, wêreldwyd bekendgestel. Murids beslaan 'n wye reeks ekosisteme van tropiese woude tot toendra's. Fossoriese, boomagtige en semi-akwatiese spesies kom voor, hoewel die meeste landdiere is. Die uitgebreide lys van nisse gevul deur murids help om hul relatiewe oorvloed te verduidelik.
Horst Frank
Horst Frank (28 Mei 1929 – 25 Mei 1999) was 'n Duitse akteur. Hy was bekend vir sy rolle in die rolprente Sharks and Little Fish (1957), The Head (1959), en The Night of the Askari (1976), en in die televisiereeks Timm Thaler (1979).
Muridae
Dieet en gebit
'n Wye reeks voedingsgewoontes word in murids gevind, wat wissel van plantetende en omnivoorspesies tot spesialiste wat streng slegs erdwurms, sekere soorte swamme of waterinsekte verteer. Die meeste genera vreet plantmateriaal en klein ongewerwelde diere, en berg dikwels sade en ander plantmateriaal vir winterverbruik. Murids het sciurognatous kake ('n voorvaderlike karakter by knaagdiere) en 'n diasteem is teenwoordig. Murids het nie slagtande en premolare nie. Oor die algemeen word drie kiestande (hoewel soms net een of twee) gevind, en die aard van die kiestande verskil volgens genus en voedingsgewoontes.
Dialium orientale
Dialium orientale is 'n boom wat deel is van die Fabaceae familie. Die spesie is inheems aan Kenia, Somalië en Tanzanië. Die vrugte van hierdie boom is 'n gewilde peuselhappie in Kenia bekend as pepeta. Dit word bedreig deur habitatverlies.
Muridae
Voortplanting
Sommige murids is hoogs sosiaal, terwyl ander eensaam is. Wyfies produseer gewoonlik verskeie werpsels jaarliks. In warm streke broei hulle die hele jaar. Alhoewel die lewensduur van die meeste genera oor die algemeen minder as twee jaar is, het murids 'n hoë voortplantingspotensiaal en is hul bevolkings geneig om vinnig toe te neem en dan drasties af te neem wanneer voedselbronne uitgeput is. Dit word dikwels in 'n siklus van drie tot vier jaar geroteer.
Eienskappe
Die murids is klein soogdiere, tipies ongeveer 10 cm lank, die stert uitgesluit, maar wissel van 4.5 to 8 cm in die Afrika-dwergmuis tot 48 cm in die suidelike reusagtige slankstertwolkrot. Hulle het tipies skraal liggame met afgeskaalde sterte langer as die lyf, en spitssnoete met prominente snorbaarde, maar met groot variasie in hierdie breë eienskappe. Sommige murids het langwerpige bene en voete om hulle in staat te stel om met 'n huppelbeweging te beweeg, terwyl ander breë voete en grypsterte het om hul klimvermoë te verbeter, en nog ander het geen aanpassing nie. Hulle is meestal 'n skakering van bruin van kleur, hoewel baie swart, grys of wit merke het.
Murids het oor die algemeen uitstekende gehoor- en reuksintuie. Hulle leef in 'n wye reeks habitatte van woude tot grasveld en bergreekse. 'n Aantal spesies, veral die gerbils, is aangepas by woestyntoestande en kan lank oorleef met weinig water. Hulle eet 'n wye verskeidenheid kosse, afhangende van die spesie, met behulp van kragtige kakebeenspiere en knaende snytande wat dwarsdeur hul lewe groei. Die tandformule van murids is 1.0.0.1-3 1.0.0.1-3.
Penares palmatoclada
Penares palmatoclada is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Muridae
Eienskappe
Murids broei gereeld en produseer dikwels groot werpsels verskeie kere per jaar. Hulle gee gewoonlik geboorte tussen twintig en veertig dae na paring, hoewel dit baie verskil tussen spesies. Die kleintjies word tipies blind, haarloos en hulpeloos gebore, hoewel uitsonderings voorkom, soos by stekelrige muise.
Penares palmatoclada
Die spons behoort tot die genus Penares en tot die familie Ancorinidae. Die wetenskaplike naam van die spesie is die eerste keer geldig gepubliseer in 1993 deur Lévi.
Muridae
Evolusie
Soos met baie ander klein soogdiere, is die evolusie van die murids nie goed bekend nie, aangesien min fossiele oorleef het. Hulle het waarskynlik ontwikkel uit hamsteragtige diere in tropiese Asië 'n geruime tyd in die vroeë Mioseen, en het eers daarna spesies voortgebring wat in 'n koeler klimaat kon oorleef. Hulle het veral wêreldwyd algemeen geword tydens die huidige geologiese epog, as gevolg van ritte benut ("ryloop") wat ooreenstem met menslike migrasies.
Klassifikasie
Die murids word geklassifiseer in vyf subfamilies, ongeveer 150 genera, en ongeveer 834 spesies.
Mei 1968-protesaksies in Frankryk
Die Mei 1968-protesaksies in Frankryk, ook bekend as 1968 Mei, was 'n tydperk van burgerlike onrus wat regdeur Frankryk plaasgevind het. Dit het sowat sewe weke geduur en was gekenmerk deur betogings, algemene stakings, sowel as die besetting van universiteite en fabrieke. Op die hoogtepunt van gebeure, het die ekonomie van Frankryk tot stilstand gekom. Die betogings het so 'n punt bereik dat politieke leiers ‘n burgeroorlog of rewolusie gevrees het; die nasionale regering het kortstondig opgehou om te funksioneer nadat president Charles de Gaulle op 'n stadium in die geheim Frankryk verlaat het en na Duitsland gegaan het. Die betogings word soms gekoppel aan soortgelyke bewegings wat rondom dieselfde tyd wêreldwyd plaasgevind het en het 'n generasie proteskuns geïnspireer in die vorm van liedjies, verbeeldingryke graffiti, plakkate en slagspreuke.
Die onrus het begin met 'n reeks ver-linkse studentebesettingsbetogings teen kapitalisme, verbruikerswese, Amerikaanse imperialisme en tradisionele instellings. Hewige polisie-onderdrukking van die betogers het daartoe gelei dat Frankryk se vakbondkonfederasies 'n beroep gedoen het op simpatiestakings, wat baie vinniger versprei het as wat verwag is om 11 miljoen werkers te betrek, meer as 22% van die totale bevolking van Frankryk op daardie stadium. Die beweging is gekenmerk deur sy spontane en gedesentraliseerde geaardheid; dit het 'n kontras en soms selfs interne konflik tussen die vakbonde en die linkse partye geskep. Dit was die grootste algemene staking wat nog ooit in Frankryk gepoog is, en die eerste landwye spontane algemene staking.
Die studentebesettings en algemene stakings wat regoor Frankryk begin is, is met kragtige konfrontasie deur universiteitsadministrateurs en polisie teengestaan. Die de Gaulle-administrasie se pogings om daardie stakings deur polisie-optrede te stuit, het die situasie net verder aangeblaas, wat gelei het tot straatgevegte met die polisie in die Latynse kwartier, Parys.
Die gebeure van Mei 1968 beïnvloed steeds die Franse samelewing. Die tydperk word beskou as 'n kulturele, sosiale en morele keerpunt in die geskiedenis van die land. Alain Geismar—een van die leiers van die tyd—het later verklaar dat die beweging “as ’n sosiale revolusie, nie as ’n politieke een nie” geslaag het.
Berzelia incurva
Berzelia incurva is 'n struik wat tot die Asteraceae familie hoort. Die spesie is endemies in die Wes-Kaap en is deel van die fynbos. Die plant kom van Babilonstoring tot by Stanford voor. Dit het 'n voorkomsgebied van 80 km² en daar is minder as nege subpopulasies. Die plant word as seldsaam beskou.
Maerua juncea
Maerua juncea, algemeen bekend as die lammerdrol, is 'n plantspesie in die Capparaceae-familie. Dit is inheems aan die Afrotrope en kom in die volgende lande voor: Botswana, Demokratiese Republiek die Kongo, Eswatini, Malawi, Mosambiek, Namibië, Tanzanië, Zambië en Zimbabwe. In Suid-Afrika kom die plant in Gauteng, KwaZulu-Natal, Limpopo en Mpumalanga voor.
In Engels staan die plant bekend as die rough-skinned bush cherry.
Subspesies
Die volgende subspesies word aangetref:
Gloria Hope
Gloria Hope (9 November 1901 – 29 Oktober 1976) was 'n Amerikaanse aktrise. Sy was bekend vir haar rolle in die rolprente Time Locks and Diamonds (1917), The Gay Lord Quex (1919), The Texan (1920), en Tess of the Storm Country (1922).
Björn Freiberg
Björn Freiberg (gebore 28 Maart 1970) is 'n Duitse akteur. Hy is bekend vir sy rolle in die rolprente The Martian (2015), Sunset (2018), Gemini Man (2019), en Untitled Terminator Reboot (2019).
Arthur Haynes
Arthur Haynes (19 Mei 1914 – 19 November 1966) was 'n Engelse akteur. Hy was bekend vir sy rolle in die rolprente Strange Bedfellows (1965) en Carnaby, M.D. (1966), en in die televisiereeks The Arthur Haynes Show (1956).